# Shannon Evans

Shannon Evans (Suffolk, 19 de juliol de 1994) és un jugador de bàsquet americà-guineà del Joventut de la Lliga ACB.

## Carrera esportiva

Va jugar als Buffalo de la NCAA durant dues temporades, on va aconseguir una mitjana de 15,4 punts, 3,2 rebots i 4,6 assistències per partit en el segon any, amb un 38% des de la línia de tres punts, i portant els Bulls al seu primer Torneig de la NCAA. Evans va ser inclòs al segon equip All-MAC. Les dues temporades següents les va jugar a Arizona State on la seva mitjana de 16,5 punts, 3,3 rebots i 3,5 assistències per partit van fer classificar també l'equip al Torneig de la NCAA. Com a sènior, Evans va rebre la Menció Honorífica All-Pac-12.
Després de no ser seleccionat al draft de l'NBA del 2018 va disputar la Lliga d'estiu de l'NBA amb els Houston Rockets, i en el mes d'agost de 2018 signa amb l'Atomerőmű SE de la lliga hongaresa.
Els seus bons números a Hongria fan que el 23 de juny de 2020 signi amb Pau-Orthez de la LNB Pro A francesa. El 5 de novembre va ser nomenat jugador de la setmana després d'aconseguir 27 punts i 11 assistències en la victòria per 90–81 sobre Le Mans Sarthe Basket. Evans va jugar cinc partits amb el Pau-Orthez i va fer una mitjana de 21,8 punts, 2,8 rebots i 8,4 assistències. El 26 de novembre de 2020 signa amb Bahçeşehir Koleji de la Superliga de bàsquet turca (BSL).
El 4 d'agost de 2021 va fitxar pel Real Betis Baloncesto de la Lliga ACB. Durant la campanya 2022-2023 va ser el màxim anotador de la Lliga ACB amb 21 punts per partit. El 18 de gener de 2023, Evans va signar amb el València Basket Club], equip que també jugava l'Eurolliga, fins a final de temporada amb opció a un any addicional. En 12 partits de l'Eurolliga, va fer una mitjana de 5,5 punts, 1,3 rebots i 2,3 assistències, jugant uns 13 minuts per partit, i el València no va exercir l'opció de renovació en acabar la temporada.
El 8 de gener de 2024 va fitxar pel Club Joventut Badalona, cobrint la baixa del lesionat Guillem Vives.

## Referències

* ↑ «Seville rather than Pau for the New Guinean Shannon Evans?». Arxivat de l'original el 2021-11-28. [Consulta: 18 gener 2024].
* ↑ «All-MAC guard Shannon Evans to transfer from Buffalo; is athletics director Danny White at fault?». NBC Sports, 20-04-2015 [Consulta: 30 agost 2018].
* ↑ «ASU's Evans, Justice enter Suns workout with uncertain futures». , 29-05-2018 [Consulta: 30 agost 2018].
* ↑ «2017–18 Pac-12 Men's Basketball All-Conference Teams announced». Pac-12 Conference, 05-03-2018. [Consulta: 30 agost 2018].
* ↑ «Evans thankful for Summer League experience». Suffolk News-Herald, 10-08-2018 [Consulta: 30 agost 2018].
* ↑ «Evans signs pro contract». Suffolk News-Herald, 14-08-2018 [Consulta: 30 agost 2018].
* ↑ , 23-06-2020 [Consulta: 23 juny 2020].
* ↑ «Shannon Evans II claims French Jeep ELITE ProA Interperformances weekly honour». Eurobasket, 05-11-2020. [Consulta: 5 novembre 2020].
* ↑ (en anglès) , 26-11-2020 [Consulta: 26 novembre 2020].
* ↑ «Shannon Evans inks with Sevilla». Sportando, 04-08-2021. [Consulta: 4 agost 2021].
* ↑ «Real Betis announces Shannon Evans’ transfer to Valencia» (en anglès). Sportando, 18-01-2023. [Consulta: 18 gener 2023].
* ↑ «Shannon Evans leaves Valencia Basket». Valencia Basket, 25-06-2023. [Consulta: 28 juny 2023].
* ↑ «El Joventut ficha a Shannon Evans hasta final de temporada». Mundo Deportivo, 08-01-2024 [Consulta: 18 gener 2024].